2019.gada Noteikumi Nr.

Rīgā (prot. Nr. .§)

**Grozījumi** **Ministru kabineta 2011.gada 25.janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”**

Izdoti saskaņā ar Bezdarbnieku un

darba meklētāju atbalsta likuma

4.panta otro, trešo, piekto, vienpadsmito

un divpadsmito daļu

Izdarīt Ministru kabineta 2011.gada 25.janvāra noteikumos Nr.75 "[Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem](http://www.likumi.lv/doc.php?id=225425)" (Latvijas Vēstnesis, 2011, 21., 99., 198. nr.; 2012, 117. nr.; 2013, 47., 148.,193., 244. nr.; 2014, 102.,159. nr.; 2015, 115. nr.; 2016, 4. nr.; 2016, 62. nr.; 2017, 46. nr.; 2017, 178. nr.; 2018, 49. nr.; 2018, 252. nr.; 2019, 82. nr.) šādus grozījumus:

1. Aizstāt visā noteikumu tekstā skaitli un vārdu „711 *euro*” ar skaitli un vārdu „1000 *euro*”.
2. Papildināt noteikumus ar 10.7 punktu šādā redakcijā:

“10.7 Atsevišķas šo noteikumu 21.1. un 21.2. apakšpunktā minētās profesionālās tālākizglītības, profesionālās pilnveides un profesionālās izglītības modulārās programmas atbilstoši šo noteikumu 22.punktā minētās komisijas noteiktajam, noslēdzot līgumus par pasākumu īstenošanu vai pakalpojumu sniegšanu, nodrošina arī izglītības iestādes, kurām piešķirts profesionālās izglītības kompetences centra statuss, un valsts un pašvaldību dibinātās profesionālās izglītības iestādes, kuru infrastruktūras uzlabošana ir veikta no Eiropas Reģionālās attīstības fonda (ERAF) līdzekļiem. Šajās programmās iesaista bezdarbniekus ar invaliditāti, nepiemērojot apmācību kuponu metodi, un bezdarbnieku komplektēšanu apmācību grupās veic aģentūra sadarbībā ar izglītības iestādēm.”.

1. Svītrot 15.1.apakšpunktā vārdus “profesionālo vai cita rakstura”.
2. Izteikt 15.5. apakšpunktu šādā redakcijā:

„15.5. uz pretendentu neattiecas neviens no Publisko iepirkumu likuma 42. panta pirmās daļas 3., 7. un 8. punktā minētajiem izslēgšanas noteikumiem un ir ievēroti minētā likuma 42. panta trešajā daļā noteiktie termiņi. Pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;”.

1. Svītrot 15.7.apakšpunktā vārdus „ciktāl šādi pasākumi neuzliek pretendentam nesamērīgu slogu”.
2. Izteikt 15.8.apakšpunktu šādā redakcijā:

„15.8. ja tiek īstenoti šo noteikumu 21.1. un 21.2. apakšpunktā minētie pasākumi, pretendents izmanto tā īpašumā vai turējumā (izņemot nomu) esošu materiāltehnisko bāzi, apmācībām nepieciešamo materiāltehnisko bāzi sagatavo un uzstāda licencēšanas dokumentos norādītajā pasākumu īstenošanas vietā, un tā ir pieejama vismaz tādā apjomā, kā norādīts licencētajā izglītības programmā.”

1. izteikt 15.9.apakšpunktu šādā redakcijā:

„15.9. transportlīdzekļu vai traktortehnikas vadītāja kvalifikācijas iegūšanas eksāmenu pēdējā gada laikā sekmīgi nokārtojuši ne mazāk kā 60 % no pretendenta apmācīto personu skaita un pretendenta pieredze transportlīdzekļu un traktortehnikas apmācību programmu īstenošanā ir ne mazāka par vienu gadu.”

1. Izteikt 15.23.apakšpunktu šādā redakcijā:

„15.23. uz pretendentu neattiecas neviens no Publisko iepirkumu likuma   
42. panta pirmās daļas 3., 7. un 8. punktā minētajiem izslēgšanas noteikumiem un ir ievēroti minētā likuma 42. panta trešajā daļā noteiktie termiņi. Pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;”.

1. Papildināt 19.2 apakšpunkta pirmo teikumu ar vārdiem “vai ne agrāk kā divus gadus transportlīdzekļu, traktortehnikas vai valsts valodas apmācību programmās”.
2. Izteikt 21.1.apakšpunkta pirmo teikumu šādā redakcijā:

„21.1. profesionālās tālākizglītības programmu apguvi, kas dod iespēju bezdarbniekiem iegūt profesionālo kvalifikāciju, tai skaitā atbilstoši normatīvo aktu par obligāti piemērojamo profesiju standartu un profesionālās kvalifikācijas prasību sarakstu un tajā iekļauto profesiju standartu un profesionālās kvalifikācijas prasību publiskošanas kārtību pielikumā ietvertajam profesiju standartu sarakstam.”.

1. Papildināt 26.2.apakšpunktu ar vārdiem „jo pēdējo trīs gadu laikā nav strādājis iegūtajā profesijā”.
2. Papildināt noteikumus ar 26.4.apakšpunktu šādā redakcijā:

„26.4. bezdarbnieks veselības stāvokļa dēļ nevar tikt nodarbināts iegūtajā profesijā.”

1. Izteikt 74.punktu šādā redakcijā:

„74. Pasākumi, kas paredz darba līguma slēgšanu, izņemot nodarbinātības pasākumus vasaras brīvlaikā, var tikt īstenoti tikai no jauna izveidotās darba vietās un darba vietās, kas ir vakantas sakarā ar darba tiesisko attiecību izbeigšanu uz darbinieka uzteikuma pamata, uz darba devēja un darbinieka vienošanās pamata vai uz darba devēja uzteikuma pamata Darba likuma 101.panta pirmās daļas 1., 2., 3., 4., 5. un 11.punktā noteiktajos gadījumos, kā arī darba vietās ar nepilnu darba laiku, ja šāds darba laiks noteikts, pamatojoties uz darbinieka lūgumu, un, ja attiecīgais bezdarbnieks nav ticis nodarbināts pie šī darba devēja vismaz 12 mēnešus pirms iesaistes pasākumā.”

1. Papildināt 80.2.2.apakšpunktu aiz vārda „gadiem” ar vārdiem „bet līdz vecuma, kas dod tiesības saņemt vecuma pensiju, sasniegšanai tai atlikuši vairāk kā divi gadi”.
2. Papildināt noteikumus ar 80.2.4.apakšpunktu šādā redakcijā:

„80.2.4. personai līdz vecuma, kas dod tiesības saņemt vecuma pensiju, sasniegšanai atlikuši ne vairāk kā divi gadi.”.

1. Papildināt noteikumus ar 82.5.apakšpunktu šādā redakcijā:

„82.5. darba tiesisko attiecību turpināšanu ar pasākumā iesaistīto bezdarbnieku attiecīgajā profesijā vēl vismaz trīs mēnešus pēc pasākuma pabeigšanas, mēnesī izmaksājot pasākuma laikā noteikto mēneša darba algu”.

1. Papildināt noteikumus ar 83.1 punktu šādā redakcijā:

„83.1 Ja darba devējs bez attaisnojošiem iemesliem, kas noteikti līgumā par pasākuma īstenošanu, pēc šo noteikumu 86.punktā minētā iesaistes termiņa beigām atsakās turpināt darba tiesiskās attiecības ar šo noteikumu 80.2.apakšpunktā minēto bezdarbnieku trīs mēnešus, darba devējam ir pienākums atmaksāt aģentūrai dotāciju mēneša darba algai par trīs mēnešiem, izņemot, ja darba devējs un bezdarbnieks, iepriekš saskaņojot ar aģentūru, vienojas par darba tiesiskos attiecību izbeigšanu pirms šī termiņa beigām atbilstoši Darba likuma 100. un 101. pantam.”.

1. Izteikt 84.punktu šādā redakcijā:

„84. Darba devējiem aģentūra pasākumu īstenošanas laikā nodrošina finanšu atbalstu darbinieku ikmēneša darba algām. Ikmēneša dotācija nedrīkst pārsniegt valstī noteiktās minimālās mēneša darba algas apmēru. Finanšu atbalstu ikmēneša dotācijas veidā piešķir:

84.1. 50 % apmērā no algu izmaksām viena gada laikā, nodarbinot šo noteikumu 80.2.1., 80.2.2. un 80.2.3. apakšpunktā minētos nelabvēlīgākā situācijā esošus bezdarbniekus;

84.2. 80 % apmērā no algu izmaksām viena gada laikā, nodarbinot šo noteikumu 80.2.4.apakšpunktā minētos nelabvēlīgākā situācijā esošus bezdarbniekus.”.

1. Aizstāt 86.1.apakšpunktā skaitli „80.2.” ar skaitļiem un vārdu „80.2.1., 80.2.2. un 80.2.3.”
2. Papildināt 86.2.apakšpunktu aiz skaitļa „80.1.” ar vārdu un skaitli „un 80.2.4.”.
3. Papildināt 109.1.apakšpunktu ar vārdiem „proporcionāli izglītojamā nostrādātajām stundām mēnesī”.
4. Papildināt 109.12 punkta trešo teikumu ar vārdiem „un šo programmu apguves laikā bezdarbnieks turpina saņemt tam noteikto darba algu.”
5. Svītrot 131.4.apakšpunktā vārdu “jauniešu”.
6. Papildināt 132.4.apakšpunktu aiz vārda iekavās „(ieskaitot)” ar vārdiem „un bezdarbniekus ar invaliditāti”.
7. Izteikt 136.punktu šādā redakcijā:

“136. Pasākuma “Darbam nepieciešamo iemaņu attīstība nevalstiskajā sektorā” ietvaros biedrības un nodibinājumi slēdz līgumu ar bezdarbniekiem uz laiku līdz sešiem mēnešiem, iesaistot bezdarbniekus piecas darba dienas nedēļā, no četrām līdz astoņām stundām dienā. Minētā pasākuma īstenošanai paredzētos finanšu līdzekļus var izlietot:

136.1. ikmēneša stipendijas izmaksai. Stipendijas apmērs ir 10 *euro* dienā, un to izmaksā atbilstoši mēnesī nostrādātajām dienām;

136.2. izdevumu segšanai par bezdarbnieka veselības un dzīvības apdrošināšanu pret nelaimes gadījumiem pasākuma īstenošanas laikā;

136.3. izdevumu segšanai par normatīvajos aktos par obligātajām veselības pārbaudēm noteikto veselības pārbaužu veikšanu pasākumā iesaistītajiem bezdarbniekiem;

136.4. surdotulku, ergoterapeitu, atbalsta personas un citu speciālistu pakalpojumu izdevumu segšanai, ja tie sniegti, lai iesaistītu pasākumā bezdarbniekus ar invaliditāti.”.

1. Izteikt 141.4 punkta pirmo teikumu šādā redakcijā:

„Bezdarbnieku algotajos pagaidu sabiedriskajos darbos 12 mēnešu periodā iesaista ne vairāk kā četrus mēnešus (secīgi vai ar pārtraukumiem), bet, ja bezdarbniekam līdz pensijas vecuma sasniegšanai atlikuši ne vairāk kā divi gadi, ne vairāk kā sešus mēnešus.”.

1. Papildināt noteikumus ar 141.164. apakšpunktu šādā redakcijā:

“141.164. iekļauj pienākumu ilgstošajam bezdarbniekam līdzdarboties sociālā dienesta izstrādātā individuālā sociālās rehabilitācijas plāna izpildē, ja tas ir priekšnosacījums sekmīgai iesaistei aktīvajos nodarbinātības pasākumos un darba meklēšanas pienākumu izpildē.”

1. Papildināt 163.2 4. un 163.2 5. apakšpunktu aiz vārda „vielu” ar vārdiem „vai uzvedības procesu”.
2. Papildināt 163.3 3.apakšpunktu aiz vārda „bezdarbniekiem” ar vārdiem „ar invaliditāti un prognozējamu invaliditāti”.
3. Papildināt 165. punktu ar otro teikumu šādā redakcijā:

“Atlīdzību transporta izdevumu segšanai piešķir gadījumos, ja attālums no nodarbinātās personas deklarētās dzīvesvietas līdz darba vietai nepārsniedz 100 km.”

1. Papildināt noteikumus ar 167.3. apakšpunktu šādā redakcijā:

“167.3. informāciju par reģionālās starppilsētu nozīmes vai reģionālās vietējās nozīmes sabiedriskā transporta maršruta sākuma pieturvietas un gala pieturvietas nosaukumu, ja nokļūšanai darba vietā un atpakaļ nodarbinātais plāno izmantot sabiedrisko transportu.”.

1. Papildināt 171.punktu ar trešo, ceturto un piekto teikumu šādā redakcijā:

“Atlīdzības saņēmējam, kuram piešķirts mobilitātes atbalsts, ir pienākums vienu gadu saglabāt izdevumus apliecinošus dokumentus un pēc aģentūras pieprasījuma tos uzrādīt piecu darbdienu laikā no pieprasījuma saņemšanas. Atlīdzības saņēmējam ir pienākums piecu darbdienu laikā atmaksāt finanšu atlīdzības summu par periodu, kurā atlīdzības saņēmējs nevar uzrādīt izdevumus apliecinošus dokumentus. Ja atlīdzības saņēmējs atlīdzināmo summu neatmaksā labprātīgi, attiecīgo summu aģentūra piedzen, iesniedzot tiesu izpildītājam izpildrīkojumu administratīvā akta piespiedu izpildei.”

1. Papildināt 174.4. apakšpunktu ar otro teikumu šādā redakcijā: “Atlīdzību transporta izmaksu segšanai piešķir gadījumos, ja attālums no bezdarbnieka deklarētās dzīvesvietas līdz apmācību vai darba vietai nepārsniedz 100 km.”
2. Papildināt noteikumus ar 174.67. apakšpunktu šādā redakcijā:

“174.67. bezdarbniekam, kuram piešķirts mobilitātes atbalsts, ir pienākums vienu gadu saglabāt izdevumus apliecinošus dokumentus un pēc aģentūras pieprasījuma tos uzrādīt piecu darbdienu laikā no pieprasījuma saņemšanas dienas. Atlīdzības saņēmējam ir pienākums piecu darbdienu laikā atmaksāt finanšu atlīdzības summu par periodu, kurā atlīdzības saņēmējs nevar uzrādīt izdevumus apliecinošus dokumentus. Ja atlīdzības saņēmējs atlīdzināmo summu neatmaksā labprātīgi, attiecīgo summu aģentūra piedzen, iesniedzot tiesu izpildītājam izpildrīkojumu administratīvā akta piespiedu izpildei.”

1. Aizstāt 192.9 punktā vārdus un skaitļus „Komisijas regulas Nr. [1408/2013](http://eur-lex.europa.eu/eli/reg/2013/1408/oj/?locale=LV) 3. panta 2. punktā” ar vārdiem un skaitļiem „Komisijas 2019.gada 21.februāra regulas (ES) Nr.2019/316 ar ko groza Regulu (ES) Nr.1408/2013 par Līguma par Eiropas Savienības darbību 107. un 108. panta piemērošanu *de* *minimis* atbalstam lauksaimniecības nozarē 3. panta 3.a punktā”.
2. Izteikt 192.20 punktu šādā redakcijā:

„192.20 Lēmumu par de minimis atbalsta piešķiršanu var pieņemt saskaņā ar Komisijas regulas Nr.651/2014 58.panta 4.punktu un 59. pantu, Komisijas regulas Nr. 1407/2013 7.panta 4.punktu un 8.pantu, Komisijas regulas Nr. 717/2014 7.panta 4.punktu un 8.pantu un Komisijas regulas Nr. 1408/2013 7.panta 4.punktu un 8.pantu atbilstoši šo regulu darbības termiņam. Par *de minimis* atbalsta piešķiršanas brīdi uzskata šo noteikumu 82., 109.5 un 119.punktā minētā līguma spēkā stāšanās datumu.”

1. Papildināt noteikumus ar 192.21 punktu šādā redakcijā:

“192.21 Ja atbalsta saņēmējs ir pārkāpis Komisijas regulas Nr.1407/2013, Komisijas regulas Nr.717/2014 vai Komisijas regulas Nr.1408/2013 prasības, atbalsta saņēmējam ir pienākums atmaksāt finansējuma saņēmējam visu projekta ietvaros saņemto *de minimis* atbalstu, kas piešķirts saskaņā ar attiecīgo regulu, kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi.”

1. Papildināt noteikumus ar 223., 224., 225. un 226.punktu šādā redakcijā:

„223. Šo noteikumu 15.7. un 15.8.apakšpunktu, kas paredz izglītības iestādēm pienākumu bezdarbnieku apmācību īstenošanai izmantot tikai tās īpašumā vai turējumā (izņemot nomu) esošu materiāltehnisko bāzi un nodrošināt atbilstošus vides, piekļuves, materiāltehniskās bāzes, izdales materiālu un darbarīku pielāgojumus personām ar invaliditāti, nepiemēro apmācību programmām, kas uzsāktas līdz 2020.gada 30.aprīlim.

224. Grozījumi šo noteikumu 74.punktā, 15.1., 15.5. un 15.23.apakšpunktā stājās spēkā 2020.gada 1.februārī.

225. Grozījumus šo noteikumu 82.5. un 84.2. apakšpunktā, kas paredz darba devējam pienākumu turpināt nodarbināt bezdarbniekus vismaz trīs mēnešus un algas dotācijas apmēru 80 % apmērā no algu izmaksām viena gada laikā, nodarbinot šo noteikumu 80.2.4.apakšpunktā minētos nelabvēlīgākā situācijā esošus bezdarbniekus pasākumu noteiktu personu grupām ietvaros, neattiecina uz līgumiem, kurus aģentūra ar darba devējiem noslēgusi līdz 2020. gada 31. janvārim.

226. Grozījumu šo noteikumu 141.4 punktā, kas paredz bezdarbniekus, kuriem līdz vecuma, kas dod tiesības saņemt vecuma pensiju, sasniegšanai atlikuši ne vairāk kā divi gadi, iesaistīt algotajos pagaidu sabiedriskajos darbos uz laiku līdz sešiem mēnešiem neattiecina uz līgumiem, kas ir noslēgti ar bezdarbniekiem līdz 2019.gada 31.decembrim.”

Ministru prezidents A.K.Kariņš

Labklājības ministre R.Petraviča

Iļjina 67021616,

Olga.Iljina@lm.gov.lv